Dette er «kvalikfinalene» Norge taper og taper
1-2-tapet i Roma tirsdag kveld, der Norge hadde ledelsen i 51 minutter, plasserer seg inn i det som stadig blir en lengre liste med vonde resultater og opplevelser for norske landslag i avgjørende kamper. Les også: Disse kan Norge møte i playoff UEFA advarer mot svindel: Slik skaffer du EM-billetter (VG+) Det perfekte, sensasjonelle Norge-manuset med strålende keeperspill og en litt heldig, men vakker scoring på dødball var i ferd med å skrives. Samtidig fremsto IFK Göteborg-backen Haitam Aleesami god, fryktløs og offensiv mot italienerne. Men han ble overmodig da han skulle dempe ballen inn til Norges keeper Ørjan Håskjold Nyland, der virvelvinden Alessandro Florenzi var kjapt fremme etter den løse berøringen. Italieneren satte 1-1 i nettet og endret alt – kampbilde, stemning, utgangspunkt – på Olympiastadion. Kommentar: Et ærlig forsøk, men ikke godt nok«Brystblemmen» til Aleesami er ikke den eneste personlige feilen som har rammet Norge i jakten på det første sluttspillet siden EM 2000. Men midtbanespiller Stefan Johansen går ikke med på at det som forærte Italia utligningen var «typisk norsk» i en viktig kamp. – Sånn er fotball og sånt skjer i fotball. Det er ikke typisk noe lag. Vi visste at det ville bli tøft. Men når vi leder 1-0 med 15 minutter igjen, er det litt settingen som gjør at det blir surt, sier Celtic-spilleren til VG. Ørjan Håskjold Nyland sto en praktkamp og avverget fem italienske målsjanser med ben og hender. Southampton-profilen Graziano Pellè banket til slutt inn nådestøtet etter innlegg fra Florenzi og sendte nordmennene til playoff etter historiens åttende ettmålstap for Norges fotballnemesis Italia. – Luften har gått litt ut av ballongen nå, men vi må se fremover mot playoff. Vi skal reise oss, sier Nyland – og er offensiv når han erklærer at Norge kan slå hvem som helst i playoff. Trolig blir det enten Sverige, Bosnia, Ungarn eller Ukraina. – Er det typisk Norge at det kommer et slikt tabbemål i en viktig kamp? – Nei, jeg vet ikke om det er typisk, men som sagt er det slik vi lærer. Vi gjør ikke det igjen, sier Nyland, belønnet med 8 på VG-børsen tirsdag. En lignende keeperprestasjon vil Norge trolig trenge i dobbeltkampen som venter i midten av november. For den norske fotballtradisjonen de siste årene har vært å ryke når det gjelder som mest. Se hele listen under bildet!Seierherren i denne matchen ville ta styringen i gruppen der det ble kjempet om en plass EM-sluttspillet i Polen og Ukraina sommeren etter. Danmark vant 2-0 og gikk etter hvert også til EM som gruppevinner. Drillo overrasket ved å velge da 21 år gamle og landslagsurutinerte Håvard Nordtveit som sentral midtbanespiller, uten å lykkes. Danskene var bedre enn Norge og Niklas Bendtner scoret begge målene.Med seier eller uavgjort i den norske novemberkulden ville bare «ufarlige» Malta stått i veien for at Åge Hareides lenge fremgangsrike landslag kunne bestilt EM-billetten til Sveits og Østerrike et halvt år senere. Stemningen ble ikke dårligere da Erik Hagen Panzer-brasset inn det norske ledermålet. Men to svake involveringer av keeper Håkon Opdal på to langskudd fra tyrkerne snudde resultatet. Norge tapte 1-2 og kom aldri til EM.Norge kapret en playoff-plass i kvalifiseringen til Tyskland-VM, men var uheldige med trekningen og fikk Tsjekkia, et av de sterkeste landslagene i Europa på denne tiden. Hjemmekampen ble en kapital skuffelse, der Norge røk 0-1. Bortekampen i Praha ble en norsk opptur i spill, ikke resultat. Også her ble det 0-1-tap etter at Tsjekkia-keeper Petr Cech nektet John Carew å score med en kjemperedning.Norge slet voldsomt i slutten av kvalifiseringen til Portugal-EM i 2004, men fikk også her sjansen i playoff. Norge var nær en bragd etter vanvittig keeperspill av Espen Johnsen i Valencia, men røk likevel 1-2 på Mestalla. Fortsettelsen på Ullevaal ble av et parodiske slaget. Samme Johnsen ble skadet, men fortsatte å spille – noe som gikk kraftig utover prestasjonen hans. Norge byttet etter hvert keeper, men tapte 0-3 på Ullevaal. Nils Johan Semb ble pepet ut av landslagsarenaen i det som ble hans siste dag på jobben. http://api.int.vgnett.no/enrichments/poll/20636
Norges drøm om et nytt fotballsluttspill ble lagt på vent i iallfall én måned og kanskje to år. Historikken siden 2000 er dårlig nytt før playoff-kampene. på vent i iallfall én måned og kanskje to år. Historikken siden 2000 er dårlig nytt før playoff-kampene.